**Elizabeth Anne Holmes** (født 3. februar 1984) er en amerikansk forretningskvinne og grunnlegger av Theranos, et privat blodprøveselskap. Hun ble i 2022 dømt for å ha svindlet investorer for over 140 millioner dollar, om lag 1,24 milliarder norske kroner ved dagens kurs, gjennom blodprøveselskapet Theranos, som hun grunnla i 2003.

Karriere
--------

Etter eksamener ved St. John's School i Houston i 2002, ble Holmes immatrikulert ved Stanford University for studier innen kjemiteknikk, men hun forlot Stanford før hun fikk fullført graden.

Holmes grunnla Real-Time Cures i Palo Alto i 2003, men endret selskapets navn til Theranos (en kombinasjon av *therapy* (terapi) og *diagnosis* (diagnose).

I 2015 satte en serie artikler i The Wall Street Journal spørsmål ved om Theranos' teknologi fungerte så godt som påstått. Dette førte til en serie av etterforskninger fra flere regulative myndigheter. I 2015 var Holmes den yngste og rikeste entreprenør-kvinnen i USA, mens i 2016 var Holmes aksjeformue bortimot verdiløs.

I mars 2018 ble Holmes og Theranos saksøkt av det amerikanske finanstilsynet for svindel. Holmes inngikk forlik og godtok en bot på 500 000 amerikansk dollar, returnerer 18,9 millioner aksjer, avstår sin stemmekontroll over Theranos, og bli sperret fra å være direktør for et offentlig selskap i 10 år. Theranos ble oppløst 4. september 2018.

I juni 2018 ble Holmes og tidligere organisasjonsdirektør (Chief operating officer – COO) i Theranos, Ramesh Balwani, tiltalt av de føderale myndighetene i USA for bedrageri. Rettssaken begynte 31. august 2021 og i januar 2022 ble hun dømt på fire av elleve tiltalepunkter, som omhandlet bl.a. falske positive HIV-tester og markedsføring av Theranos velværesentre. Hun ble frikjent for svindel av pasienter i 2013 og 2016, mens tre av tiltalepunktene ble juryen ikke enige om. Dommen ble ansett som et kraftig signal til Silicon Valley om at bedrageri ikke kan profileres som innovasjon.

Privatliv
---------

Holmes var romantisk involvert med teknologi-entreprenør Ramesh Balwani, en pakistansk-født hindu som immigrerte til India og deretter til USA. Holmes møtte ham i 2002, da hun var 18 år gammel, og da hun fremdeles gikk på skolen. Balwani var 19 år eldre enn Holmes, og var gift med en annen kvinne på det tidspunktet. Balwani skilte seg fra sin kone i 2002, og ble romantisk involvert med Holmes i 2003 – omtrent samtidig som Holmes droppet ut av skolen.

Selv om Balwani offisielt ikke ble ansatt i Theranos før i 2009, da han fikk tittelen som operasjonssjef, samarbeidet han med Holmes i kulissene tidligere. Deres romantiske forhold var skjult store deler av tiden de drev selskapet i fellesskap. Balwani forlot Theranos i 2016, i kjølvannet av undersøkelser av selskapet. Omstendighetene rundt hans avgang var også uklare. Holmes påstår at hun gav ham sparken, men Balwani har uttalt at han selv bestemte selv at han ønsket å forlate Theranos. Før oppgjøret i mars 2018, eide Holmes halvparten av aksjene i Theranos. Holmes hadde angivelig 25 millioner dollar i gjeld til Theranos.

Tidlig i 2019 ble Holmes forlovet med William Evans, en 27 år gammel arving til Evans Hotel Group. I løpet av 2019 giftet Holmes og Evans seg i en privat seremoni. Paret er bosatt i San Francisco. Holmes skal ha født en gutt i juli 2021.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Elizabeth-Holmes, besøkt 9. oktober 2017[Hentet fra Wikidata]
2. ↑   nyti.ms, besøkt 3. juni 2016[Hentet fra Wikidata]
3. ↑   «Member Profile – Horatio Alger Association», besøkt 12. april 2018[Hentet fra Wikidata]
4. ↑  Abelson, Reed (24. april 2016). «Theranos’s Fate Rests With a Founder Who Answers Only to Herself». *The New York Times* **(engelsk)**. ISSN 0362-4331. Besøkt 25. mars 2020.
5. 1 2  «Theranos-skandalen: Elizabeth Holmes dømt for svindel». *e24.no*. Besøkt 5. januar 2022.
6. ↑  Weisul, Kimberly (16. september 2015). «How Playing the Long Game Made Elizabeth Holmes a Billionaire». *Inc.com*. Besøkt 25. mars 2020.
7. ↑  «Arkivert kopi». theranos.com. Arkivert fra originalen 24. mai 2016. Besøkt 13. juni 2016.
8. ↑
9. ↑  nytimes.com: The Narrative Frays for Theranos and Elizabeth Holmes
10. ↑  sec.gov: Theranos, CEO Holmes, and Former President Balwani Charged With Massive Fraud
11. ↑  bloomberg.com: Blood, Fraud and Money Led to Theranos CEO's Fall From Grace
12. ↑  Carreyrou, John (5. september 2018). «Blood-Testing Firm Theranos to Dissolve». *Wall Street Journal* **(engelsk)**. ISSN 0099-9660. Besøkt 5. januar 2022.
13. 1 2  Business, Sara Ashley O'Brien, CNN. «Elizabeth Holmes found guilty on four out of 11 federal charges». *CNN*. Besøkt 5. januar 2022.
14. ↑  «Theranos Inc.’s Partners in Blood - WSJ». *archive.ph*. 18. mai 2018. Archived from the original on 18. mai 2018. Besøkt 29. august 2021. CS1-vedlikehold: Uheldig URL (link)
15. ↑  Leskin, Paige. «3 lawyers defending Theranos founder Elizabeth Holmes say they haven't been paid in over a year and would like to quit». *Business Insider* **(engelsk)**. Besøkt 29. august 2021.
16. ↑  «This CEO is out for blood». *Fortune* **(engelsk)**. Besøkt 29. august 2021.
17. ↑  Balakrishnan, Anita (6. april 2017). «Founder Elizabeth Holmes reportedly owes Theranos about $25 million». *CNBC* **(engelsk)**. Besøkt 29. august 2021.
18. ↑  Warren, Katie. «Theranos founder Elizabeth Holmes is reportedly engaged to a 27-year-old hotel heir. Here's what we know about their relationship.». *Business Insider* **(engelsk)**. Besøkt 29. august 2021.
19. ↑  News, A. B. C. «Theranos founder Elizabeth Holmes welcomes 1st child with partner Billy Evans ahead of criminal trial». *ABC News* **(engelsk)**. Besøkt 29. august 2021.

Eksterne lenker
---------------

* (en) Elizabeth Holmes – kategori av bilder, video eller lyd på Commons Rediger på Wikidata
* (en) Elizabeth Holmes på Internet Movie Database Rediger på Wikidata

* (en) Elizabeth Holmes hos The Movie Database Rediger på Wikidata
* (en) Elizabeth Holmes på Twitter Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** ISNI **·** SUDOC **·** NKC **·** CiNii
 |